cyanic-selkie/wikianc huggingface dataset:
Jacob Nielsen (politiker)
Jacob Nielsen (født 29. oktober 1902 på Nólsoy, død 22. mars 1978) var en færøysk fyrmester, fiskeskipper og sosialdemokratisk politiker (Jv.).
Han var sønn av Niels Frederik Nielsen og Sofie Danielsen. Han giftet seg med Louise Lervig. Han dro første gang til sjøs som 17-åring. Han tilhørte det første kullet som tok styrmannseksamen ved sjømannsskolen i Tórshavn i 1929. Han førte det første skipet til Føroyingahavnin på Grønland i 1928; de neste årene førte han flere andre skip hit. I 1940 ble Nielsen fyrvokter på Mykines, og i 1956 ble han fyrmester på Borðan på Nólsoy, ved innseilingen til Tórshavn.
Dos Equis
Dos Equis (XX) er et meksikansk ølmerke som blir produsert av Cervecería Cuauhtémoc Moctezuma sine bryggerier i Monterrey, Toluca, Orizaba og Guadalajara. Det består av følgende typer: Dos Equis er meget populært i Mexico og i USA. Ølet het opprinnelig «Siglo XX» da det ble introdusert ved inngangen til det 20. århundre (i 1897). Dette ølet selges hverken på det norske Vinmonopolet eller Systembolaget.
Eksterne lenker
Cuauhtémoc Moctezuma Brewery
Bryting under Middelhavslekene 1975
Bryting under Middelhavslekene 1975. Bryting var en av flere sporter under de sjuende middelhavslekene som ble arrangert i Alger i Algerie i perioden 23. august til 6. september 1975. Det var sjuende gangen som bryting var med på programmet under Middelhavslekene. Det ble konkurrert i ti vektklasser i fristil og i ti vektklasser i gresk-romersk stil, kun for menn. Tyrkia ble beste nasjon med elleve gullmedaljer foran Jugoslavia med fire.
Rob Williams
Rob Williams (født 21. januar 1985) er en britisk roer som spesialiserer seg i firer. Han representerte landet sitt under Sommer-OL 2012 i London, der han tok sølv i firer lettvekt.
Fylkesvei 2402
Fylkesvei 2402 går mellom Dybdalsbakken og Åndalen i Gjøvik kommune.
Frem til 2019 hadde veien betegnelsen fylkesvei 150 (Oppland).
Lande (Bygland)
Lande er en gård i grenda Grendi i Årdal sogn, som ligger syd i Bygland kommune, Setesdal. Ifølge Oluf Ryghs verk Norske Gaardnavne nevnes den for første gang i en skriftlig kilde 29. september 1412 , trykt i Diplomatarium Norvegicum.
Eidsvollsmannen Eivind Torkjelson Lande (1758–1833) ble født på gården Åsen. Gården (Øvre) Lande kom inn i slekten via konen Gyro Torsdotter Lande som giftet seg med ham i 1788. I 1833 døde han på gården.
Dain Blanton
Dain Blanton (født 28. november 1971) er en amerikansk sandvolleyballspiller.
Han representerte USA under Sommer-OL 2000 i Sydney, hvor han tok gull.
Malik Bouziane
Malik Bouziane (født 11. januar 1978) er en algerisk bokser.
Han representerte Algerie under Sommer-OL 2004 i Athen, der han ble utslått i andre runde.
Central (Ghana)
Historie
Regionen er et av områdene som først kom i kontakt med europeerne. Portugiserne etablerte fortet Elmina i 1482, som den første faste europeiske basen i Afrika sør for Sahara. Senere reiste flere europeiske makter fort langs kysten i regionen, med bare noen få kilometers avstand.
Distrikter
Central Region deles inn i følgende 13 distrikter:
Temptation (1915)
Temptation er en amerikansk stumfilm fra 1915, regissert av Cecil B. DeMille.
Handling
Men en misunnelig elsker planlegger å drepe Mueller.
Larix olgensis
Olgalerk (Larix olgensis, eller Larix gmelinii var. olgensis, kinesisk 黄花落叶松 huang hua luo ye song) er en art eller en variant av bartrær i lerkeslekta innenfor furufamilien. Den anerkjennes ikke av alle forskere som egen art, og kan være en variant av mongollerk (Larix gmelinii).
Rena
Rena er et tettsted og administrasjonssenteret i Åmot kommune i Østerdalen i Innlandet. Tettstedet har innbyggere per 1. januar, og ligger 30 kilometer nord for Elverum. Rena ble grunnlagt i 1871 og var opprinnelig en stasjonsby i forbindelse med Rørosbanen.
Larix olgensis
Arten vokser i det østligste Sibir, rundt Olgabukta i Japanhavet, og nedover i det nordlige Nord-Korea samt delstaten Heilongjiang i det nordøstre Kina. Den vokser i høydene 500–1800 moh.
Rena
Transport
Rena stasjon er jernbanestasjonen på Rena og et stoppested på Rørosbanen. SJ Norge betjener togruter til Hamar, Røros og Trondheim fra Rena.
Rena flyplass, Landsørkje ligger 4 km nord for Rena leir.
Innlandstrafikk betjener Rena med bussruter til Elverum, Koppang, Deset, Osen og Åsbygda.
Næringsliv
I 1913 ble hjørnestensbedriften Rena kartonfabrikk grunnlagt av Tollef Kilde. Fabrikken ble nedlagt i 1998. Rena kartonfabrikk ble revet 2007. Nå står bare kontorbygget, fabrikkpipa og verkstedet igjen.
På Rena ligger også Rena leir med befalskole for Hæren.
Utdanning
Rena har vært lærested for høyere utdanning siden 1978, med plasseringen av daværende Hedmark distriktshøgskole. Skolen ble i 1994 til Høgskolen i Hedmark, avdeling Rena (ØSIR). I 2017 ble Høgskolen i Hedmark slått sammen med Høgskolen i Lillehammer til Høgskolen i Innlandet.
Kultur og idrett
Hvert år arrangeres Birkebeinerrennet og rittet som går fra Rena til Lillehammer.
Radio Midt-Østerdal sender fra Åmot kulturhus på Rena.
Rena er også kjent for sine solide røtter innen rock og beslektede musikksjangere. Fra 60-tallet og frem til i dag har stedet hatt et stort antall band og artister. I dag blir disse ivaretatt gjennom sin egen frivillige organisasjon Rena-Rock. Rena-Rock holder gratis rockeskole for barn, arr. av konserter, felles øvingslokaler etc.
Rikssenteret for fallskjermidrett ligger på Østre Æra flyplass, mellom Rena og Osen langs fylkesvei 215, og drives av Oslo Fallskjermklubb. Fallskjermhoppingen foregår vanligvis mellom soloppgang og solnedgang, alle dager været tillater det fra mai til september.
Jacob Barsøe
Jacob Barsøe (født 21. september 1988 i Vejle) er en dansk roer som spesialiserer seg i firerbåt. Han representerte landet sitt under Sommer-OL 2012 i London, der han tok bronse i firer lettvekt.
Buskerud videregående skole
Buskerud videregående skole og Buskerud VGS har flere betydninger
Moris Kvitelashvili
Moris Kvitelashvili (født 17. mars 1995) er en georgisk kunstløper.
Han representerte Georgia under Vinter-OL 2018 i Pyeongchang, hvor han ble nummer 24 i singel.
Under Vinter-OL 2022 i Beijing, ble han nummer 10.
Dipelicus optatus
Dipelicus optatus er en bille som hører til familien skarabider (Scarabaeidae).
Utseende
En liten til middelsstor (12-26 millimeter), bred og kraftig, blankt brunsvart hornbille. Hannen har et trekantet horn i pannen og en bred uthuling på thorax som har en spiss tann på toppen, hunnen mangler disse. Oversiden er fint og spredt punktert bortsett fra kantene av pronotum der punkteringen er meget tett og kraftig.
Levevis
Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.
Utbredelse
Arten lever i Australia, der den forekommer på begge sider av kontinentet (Queensland, Western Australia).
Solvang Kolonihager
Solvang kolonihager er det nyeste og største kolonihageanlegget i Oslo, anlagt på gården Vestre Sogn, fordelt på fem avdelinger med tilsammen 545 parseller. Vedtaket fra Oslo bystyre om opprettelsen er datert 27. august 1928.
De første 113 parsellene i avdeling 1 ble delt ut i juni 1929 blant annet til enkelte fra Hjemmets kolonihager etter utvidelsen av Bjølsenparken. Avdeling 2, 3 og 4 ble etablert året etter. Hver avdeling har sitt eget styre, men med et fellesstyre for saker av felles interesse.
Da Frogner Kolonihave la ned i 1954 leide Oslo kommune ut et nytt kolonihageområde som ble opptatt i Solvang kolonihager som avdeling 5 den 28. mai 1957.
Arkitekt Eyvind Strøm var hovedansvarlig for reguleringsplanen.
Konstituerende generalforsamling ble avholdt 29. august 1929 i Folkets Hus i Oslo, der blant annet navnet ble vedtatt. Andre forslag var: Kringsjå, Breidablikk, Solbakken og Øvre Sogn.
Sebastian Eisenlauer
Sebastian Eisenlauer (født 13. mars 1990) er en tysk langrennsløper. Han representerte landet sitt under Vinter-OL 2014 i Sotsji, der hans beste resultat var nummer 35 på sprinten.
Solvang Kolonihager
Solvang kolonihager er tilknyttet Norges kolonihageforbund.
Sebastian Eisenlauer
Eisenlauer debuterte i verdenscupen i langrenn på sprinten i Düsseldorf i desember 2010. Det er i sprintlangrenn han har hevdet seg best, og han har to ganger klart å kvalifisere seg for finalen, i Planica og Oberstdorf. Begge rennene ble arrangert i januar 2016, og begge gangene endte han sist i finalefeltet. På lengre distanser har han en 15.-plass fra 10 km klassisk i Falun februar 2016 som sin beste plassering.
Solvang Kolonihager
Solvang kolonihager har et busstopp som heter "Solvang" som betjenes av buss 25 (Majorstuen - Lørenskog stasjon).
3 (album)
3 er et musikkalbum av duoen Susanna and the Magical Orchestra utgitt i av Rune Grammofon (RCD 2090). Dette er duoens tredje plate.
Turandot
Turandot er en opera i tre akter av den italienske komponisten Giacomo Puccini. Librettoen er skrevet av Giuseppe Adami og Renato Simoni, basert på komedien Turando av Carlo Gozzi fra 1762. Denne historien har igjen hentet sitt motiv fra eventyrsamlingen Tusen og en dag (må ikke forveksles med Tusen og en natt). Navnet Turandot er persisk og betyr «Turans datter». Turan, som igjen betyr «Turs land», er en region i de eurasiske steppeområdene i det gamle Perserriket.
Psilapha
Psilapha er en slekt av biller som tilhører familiegruppen bladbiller (Chrysomelidae).
Tøvik
Tøvik er et sted i Averøy kommune i Møre og Romsdal. Her var det ferge som gikk fra Tøvik til Ørjavika i Eide kommune før Atlanterhavsveien ble bygd.
Turandot
Puccini rakk ikke selv å fullføre operaen før han døde i 1924, så den ble fullført av hans elev Franco Alfano, etter Puccinis skisser. Handlingen foregår i Beijing i Kina. Operaen ble uroppført i La Scala-operaen i Milano 25. april 1926, under dirigent Arturo Toscaninis ledelse.
Første akt
En mandarin (en kinesisk embedsmann) står utenfor keiserpalasset i Beijing og forkynner at prinsesse Turandot er villig til å inngå ekteskap med den mann av kongelig byrd som klarer å løse tre gåter som hun stiller. Den som ikke klarer å svare, må bøte med livet, og en persisk fyrste skal nå henrettes. I mengden er den gamle tatarkongen Timur og hans sønn Calaf som er blitt forvist fra sitt rike. Sammen med Timur er slavinnen Liù som man aner er forelsket i Calaf. Perserfyrsten føres til retterstedet, mengden gripes av medlidenhet og ber Turandot om å vise nåde. Calaf slutter seg til mengden, men når han får se Turandot, blir han så betatt at han vil melde seg til prøven. Ping, Pang og Pong prøver å få ham fra det, faren og Liù likeens, men uten å lykkes. Heller ikke synet av perserkongens avhogde hode gjør inntrykk, og han slår på gongongen og går sin skjebne i møte.
Psilapha
Levevis
Både larvene og de voksne (imago) billene lever av å spise blad på næringsplanten.
Utbredelse
Slekten er utbredt i Sør-Amerika.
Turandot
Andre akt
Andre bilde: Keiseren og prinsesse Turandot sitter på tronen. Calaf føres frem. Keiseren forsøker å få ham til å oppgi forsøket og spare sitt eget liv, men forgjeves. Turandot forteller at hun har gjort gåtene så vanskelige for at ingen skal kunne vinne henne – hun vil ikke tilhøre noen. Dette egger bare Calaf, og til hennes forferdelse klarer han å løse alle gåtene. Turandot ber sin far, keiseren, om ikke å utlevere henne til den ukjente. Calaf erklærer at han bare vil eie henne hvis hun elsker ham. Hvis hun innen soloppgang kan nevne hans rette navn og rang vil han overgi seg til bøddelen. Turandot går med på det, og både keiseren og hele hoffet håper hun ikke lykkes i å få rede på navnet.
Tredje akt
Første bilde: Turandot truer en rekke mennesker med døden hvis de ikke klarer å skaffe fram navnet på den ukjente. De tre ministrene prøver også å få rede på Calafs navn, til gjengjeld skal de hjelpe ham med å flykte. Men Calaf ønsker ikke dette. Timur og Liù føres inn. Liù sier at hun er den eneste som kjenner navnet. Hun pines og tortureres for å røpe navnet, men hun holder stand. På spørsmål om hva som gir henne slik styrke svarer hun: Kjærligheten! Når bødlene kommer for å fortsette piningen, river hun til seg en dolk og tar sitt eget liv. Hun bæres ut – bare Turandot og Calaf blir igjen. Han kysser henne trass i hennes motstand, og hun tilstår at hun elsker ham. Calaf framfører arien «Nessun dorma» («Ingen må sove») – en av de mest kjente italienske operaarier. Calaf røper navnet sitt, og hovmodet blusser opp i Turandot igjen. Enda en gang har hun hans liv i sin hånd.
Andre bilde: Utenfor keiserpalasset. Keiseren og hele hoffet er samlet, og Calaf føres frem. Turandot roper at hun nå kjenner hans navn – det er ”Kjærlighet”! Turandot og Calaf omfavner hverandre og operaen slutter under folkets jubel.
Joachim Andreas von Stukenbrock
Joachim Andreas von Stukenbrock (født 1699 i Harz, Tyskland, død 26. september 1756 i Kongsberg) var en tysk bergverksmester, i 1732 ble han ansatt ved Kongsberg Sølvverk som berghauptmann. Han var kjent som en meget arbeidsom mann, som startet dagen ute ved gruvene allerede klokken 4 om morgenen.
Han var også en dyktig arkitekt, noe man kan se på Kongsberg kirke. Kirken var et prosjekt han ikke fikk sett ferdigbygd, han døde fem år før innvielsen av kirken. Kirken ble fullført av hans etterfølger Berghauptmann Michael Heltzen.
Beaumaris Castle
Beaumaris Castle er et festning fra middelalderen i Beaumaris på Anglesey i Wales. Det ble bygget under Edvard I av Englands erobring av Wales av James av St. George, og er et verdensarvsted.
Borgen har en konsentrisk plan, med en indre borggård som er fullstendig omsluttet av en ytre borggård. Det var det siste av de fire festningene i området som ble påbegynt; Conwy, Caernarfon og Harlech ble påbegynt i 1283 mens Beaumaris ikke ble påbegynt før i 1295. Det regnes av mange som det arkitektonisk sett mest perfekte middelalderfestningen i Storbritannia, til tross for at det aldri ble helt fullført da man slapp opp for både materialer og penger.
Forsvarsverkene er mer omfattende og forseggjorte enn på de andre festningene som James av St. George tegnet. Det er blant annet en brygge som kunne nås ved høyvann slik at man kunne få forsyninger fra sjøsiden, skyteskår plassert slik at man kan utsette fienden for piler omtrent overalt rundt slottet og hull til å helle ned kokende olje over inngangene. For å nå frem til den innerste bygningen måtte en angriper komme seg gjennom hele fjorten forsvarslinjer av forskjellig art.
Festningen vedlikeholdes og er åpnet for publikum av Cadw.
Mehrullah Lassi
Mehrullah Lassi (født 24. november 1979) er en pakistansk bokser.
Požega-Slavonia
Požega-Slavonia (kroatisk: Požeško-slavonska županija) er et fylke i Kroatia. Det ligger sentralt i regionen Slavonia, øst i Kroatia. I nord grenser det til fylkene Bjelovar-Bilogora og Virovitica-Podravina, i nordøst til Osijek-Baranja, i syd til Brod-Posavina og i sydvest til Karlovac. Den største byen og fylkeshovedstad er Požega, andre større byer er Lipik, Pakrak og Pleternica.
Demografi
Etnisk befolkningssammensetning pr folketellingen i 2001:
Landsmarka kapell
Landsmarka kapell er en langkirke fra 1895 i Nome kommune, Vestfold og Telemark fylke. Kirkens tegninger ble senere brukt ved oppførelsen av Stensgård kirke i Nannestad.
Montubio
Montubio eller montuvio er et mestis folk i kystnære landsens områder i Ecuador. Montubioene utgjør 7,4% av landets befolkning, og ble anerkjent som en distinkt etnisk gruppe av regjeringen våren 2001 etter protester med blant annet bruk av langvarige sultestreker. Montubioene karakteres ved sin ranchvirksomhet, rodeoer, egne distinkte macheter og særegne klær (som panamahatter som opprinnelig kom fra Montecristi-Manabí). I ecuadoriansk litteratur er de blitt omtalt av Alfredo Parez Diezcanceco og «Guayaquilgruppen»: Demetrio Aguilera Malta, Enrique Gil Gilberto og Joaquin Gallegos Lara. De er ogsaå blitt omtalt av Jenny Estrada i El Montubio – un forjador de identidad (1996), Teodoro Crespo i El Montuvio: Centro de la Colonización (1959, 2. utgave) og av Jose de la Cuadra i El Montuvio Ecuatoriano (1937).
Alfred Rawlinson
Alfred Rawlinson (født 17. januar 1867, død 1. juni 1934) var en britisk polospiller som deltok i OL 1900 i Paris.
Rawlingson ble olympisk mester i polo under OL 1900 i Paris. Han var med på laget Foxhunters Hurlingham som vant poloturneringen. Laget besto av spillere fra både Storbritannia og USA. De andre på laget var John Beresford og Denis St. George Daly fra Storbritannia og Foxhall Parker Keene og Frank MacKey fra USA.
Foxhunters Hurlingham vant alle sine tre kamper og de beseiret BLO Polo Club Rugby med 3 – 1 i finalen, dette laget var også sammensatt av polospillere fra både Storbritannia og USA.
Terribly Stuck Up
Terribly Stuck Up er en amerikansk stumfilm fra 1915.
Handling
Samtidig går kjæresten hans, Dotty Dough, ut med Samson Strong.
Julian Yee
Julian Yee (født 26. mai 1997) er en malaysisk kunstløper.
That Little Band of Gold
That Little Band of Gold er en amerikansk stumfilm fra 1915, regissert av Roscoe Arbuckle.
Handling
Et lykkelig ungt par forlover seg, og kort tid senere blir de gift. Men etter bryllupet deres begynner mannen å tilbringe mer tid ute og hygge seg sammen med vennene sine, og etterlater kona hjemme hos moren sin.
Julian Yee
Han representerte Malaysia under Vinter-OL 2018 i Pyeongchang, hvor han ble nummer 25 i singel.
Zsolt Bedák
Zsolt Bedák (født 26. september 1983) er en ungarsk bokser.
Han representerte Ungarn under Sommer-OL 2004 i Athen, der han ble utslått i andre runde.
Liste over kulturminner i Longyearbyen
Liste over kulturminner i Longyearbyen er en oversikt over fredede og/eller bevaringsverdige bygninger og elementer i Longyearbyen på Svalbard. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Fylkesvei 5658
Fylkesvei 5658 går mellom Straumsbru og Holmedal i Askvoll kommune. Veien er 8,0 km lang.
Frem til 2019 hadde veien betegnelsen fylkesvei 361 (Sogn og Fjordane).
Eric Fonoimoana
Eric Fonoimoana (født 7. juni 1969) er en amerikansk sandvolleyballspiller.
Han representerte USA under Sommer-OL 2000 i Sydney, hvor han tok gull.
John Tate (matematiker)
John Torrence Tate jr. (født 13. mars 1925, død 16. oktober 2019 ) var en amerikansk matematiker, kjent for mange fundamentale bidrag innenfor algebraisk tallteori og relaterte områder i algebraisk geometri. I 2010 vant han Abelprisen i matematikk.
Their One Love
Their One Love er en amerikansk stumfilm fra 1915 regissert av Jack Harvey.
Finmarkens fogderi
Vardøhus fogderi, senere Finmarkens fogderi var en administrativ enhet (fogderi) i Norge fra slutten av 1600-tallet til 1816, som i geografisk utbredelse tilsvarer dagens Finnmark fylke.
Fra etableringen av Vardøhus amt i 1668 var amtet delt i Vestfinmarkens og Østfinmarkens fogderier, men disse ble mot slutten av århundret slått sammen til et fogderi for hele amtet. Av kgl. reskript 1688 fikk fogderiene i Finnmark den særegenhet at de også inkluderte sorenskriverembetet, som i landets øvrige deler var egne embeter. Mot slutten av 1600-tallet ble de to fogderiene slått sammen til Vardøhus fogderi (senere Finmarkens fogderi), slik at hele amtet var kun ét fogderi og ét sorenskriveri. Fogdene holdt vekselvis til i Vardø og Vadsø frem til 1768, deretter i Alta. Ved kgl. resolusjon ble Finmarkens fogderi i 1816 atter delt i to: Vestfinmarkens og Østfinmarkens fogderier, og fogden var i begge også sorenskriver. Videre ble fogderiene i 1853 splittet opp ytterligere, til Alten og Hammerfest fogderier i Vest-Finnmark, Tanen og Varanger fogderier i Øst-Finnmark. Karasjok som tidligere lå under Vestfinmarkens fogderi ble samtidig overført til Tanen. I 1868 ble til sist Vardø fogderi skilt ut fra Varanger, slik at det mot slutten av 1800-tallet var tilsammen fem fogderier i amtet.
Turn under Middelhavslekene 1975
Turn under Middelhavslekene 1975. Turn var en av flere sporter under de sjuende middelhavslekene som ble arrangert i Alger i Algerie i perioden 23. august til 6. september 1975. Det var sjuende gangen som turn var med på programmet under Middelhavslekene. Det ble konkurrert i fjorten øvelser, åtte for menn og seks for kvinner. Frankrike ble beste nasjon med sju gullmedaljer foran Italia med fem.
.gg
.gg er Guernseys nasjonale toppnivådomene (ccTLD) for Internett. Det administreres av Island Networks.
Andrenivå subdomener
Domener kan også registreres direkte på andre nivå.
Correio da Manhã
Correio da Manhã (norsk: Morgenposten) er en stor tabloid portugisisk dagsavis som utgis i Lisboa. Den ble etablert i 1979 og utgis av Cofinagruppens publikasjonsgren. Den anses som landets mest leste allmenne dagsavis.
Anssi Pentsinen
Anssi Pentsinen (født 30. august 1986) er en finsk langrennsløper. Han representerte landet sitt under Vinter-OL 2014 i Sotsji, der hans beste resultat var nummer 34 på sprinten.
Frank MacKey
Frank Joseph MacKey (født 20. mars 1852, død 24. februar 1927) var en amerikansk polospiller som deltok i OL 1900 i Paris.
MacKey ble olympisk mester i polo under OL 1900 i Paris. Han var med på laget Foxhunters Hurlingham som vant poloturneringen. Laget besto av spillere fra både Storbritannia og USA. De andre på laget var John Beresford, Denis St. George Daly, og Alfred Rawinson fra Storbritannia og Foxhall Parker Keene fra USA.
«Berean» (1869)
«Berean»
«Berean» var bygget som et kompositt-skip med jernspanter lagt inn i et skrog bygd i tre for å ha en kombinasjon av styrke og elastisitet i et seilskipskrog for krevende omstendigheter. Som et lite, men sterkt rigget skip var den på knappe 49 meter i lengde og 9 meter i bredde med tre master, stormasten på over 35 meter høyde, formasten 34 og mesanmasten 28 meter. Nettotonnasjen var bare på 526 tonn. Det meste karakteristiske trekket ved denne elegante barken var halvdekket også kalt «poop» på 13 meter som var lagt med uskjøtte og kvistfrie fire tommer brede planker fra New Zealand. Barken ble konstruert og bygget av Pile i Sunderland, England og var sjøsatt i august 1869.
Frank MacKey
Foxhunters Hurlingham vant alle sine tre kamper og de beseiret BLO Polo Club Rugby med 3 – 1 i finalen, dette laget var også sammensatt av polospillere fra både Storbritannia og USA.
Diwakar Prasad
Han representerte India under Sommer-OL 2004 i Athen, der han ble utslått i andre runde.
«Berean» (1869)
«Berean»
På grunn av sine hurtigseilende egenskaper hadde fartøyet blitt omtalt som en «klipper-bark», og det var ikke uten grunner. Man hadde kopierte linjer fra tre-klipperne «Maitland» og «Undine» på «Berean»`s skroget. T.B. Walker som hadde dannet et rederi for klipperskip og barker i England til Australia og New Zealand, gav sitt navn til de spesielle «klipper-barker» som Walker barques. «Berean» ble et av hans meste suksessrike fartøyene for Tasmania-farten med frakt av ull.
Den lille «Berean» kunne ikke presses som de store klippere under farten til Australia, men seilte best i moderat vind og med vinden aktenfor tvers, dermed hadde gode egenskaper som et hurtigseilende skip. Hun hadde seilte jorden rundt på bare 76 døgn under en av sine mange tokter i sydlige hav, og hadde våget å kappseile med en av samtidens raskeste seilskipene, den engelske te-klipperen «Thermopylae» mellom Kapp det gode håp og Tasmania. «Thermopylae» vant, men med bare 17 timer mindre reisetid enn «Berean» ført av kaptein John Wyrill. Det var en meget imponerende presentasjon, og det var ikke første eller siste gang barken kappseilte med koloni- og ull-klippere til og fra Australia.
Under en regatta mellom «Berean» og barken «Harriet MacGregor» på 331 tonn mellom Tasmania og England hadde Wyrill vunnet reisen fram til Tasmania med en uke, og vant på nytt på returturen til England med én dag. Dette til tross for at «Harriet MacGregor» hadde dratt ut ni dager i forveien, og turen tok 77 dager.
Barken hadde vært i værbitre farvann på de sydlige strøk, allikevel var «Berean» betraktet som et usedvanlig heldig skip som hadde seilt så skadefritt at Lloyds forsikringsselskap kunne tilby spesielt reduserte premier. Som en jordomseiler hadde Wyrill ført sitt skip 14 ganger rundt på mindre enn 90 dager, normalt fra 80 til 85 dager.
I isfarten mellom Norge og London
De norske besetninger fant svært lite å utrette på det så slitesterke og pålitelige skipet, som i de neste fjorten år transporterte is under isfarten mellom Oslofjorden og London uten større problemer. Som «Berean» var barken eide av rederen H. Skougaard av Langesund som del av et aksjeselskap ved navn A/S «Berean» fra 1897 fram til den 8. april 1910. I denne dagen utenfor Tilbury og Gravesend i Thamesmunningen ble «Bereau» som hadde ankret, rammet av det tyske dampskipet «Julia». Man klarte å ta skipet i slep inn til stranden utenfor Falmouth, men skadene var så stor at det ikke var lønnsomt å berge det eldre seilskipet. Den ble senere hevet og sendt vekk som et flytende vrak.
Chafik Besseghier
Chafik Besseghier (født 11. oktober 1989) er en fransk kunstløper.
Han representerte Frankrike under Vinter-OL 2018 i Pyeongchang, hvor han ble nummer 26 i singel.
Fylkesvei 5659
Frem til 2019 hadde veien betegnelsen fylkesvei 362 (Sogn og Fjordane).
Ivor Novello
David Ivor Davies (født 15. januar 1893 i Cardiff, død 6. mars 1951 i London), bedre kjent som Ivor Novello, var en walisisk komponist, sanger og skuespiller, som var en av de mest populære britiske artister i begynnelsen av det 20. århundre.
Bakgrunn
Han ble født i Llwyn-yr-Eos, Cowbridge Road East, Cardiff, Wales, som sønn av den kjente sangerinnen og lærerinnen Dame Clara Novello Davies og David Davies, som jobbet i skatteetaten. Moren hadde grunnlagt Welsh Ladys Choir.
Som ung gutt gjorde han det godt som sanger i Welsh Eisteddfod. Moren begynte som stemmelærer i London, og der møtte gutten kjente artister som medlemmer av George Edwardes' Gaiety Theatre company, klassiske musikere som Landon Ronald, og sangerinner som Adelina Patti. En annen av morens venner var Clara Butt, som lærte ham å synge Abide with Me da han var seks år gammel.
Han gikk i skolen i Gloucester, og så fra 1905 til 1909 på Magdalen College Choir School i Oxford. I 1910 kom han til London.
Karriere
Ivor Novello ble først kjent gjennom sangen «Keep the Home Fires Burning», som han komponerte under første verdenskrig. Etter krigen opptrådte han på West End theatre i egne musikkshow. Det best kjente var The Dancing Years (1939). Novello spilte i to tidlige filmer av Alfred Hitchcock, The Lodger (1927) og Downhill (1927). Senere dro han til Hollywood og spilte i en rekke vellykkede filmer. Det var likevel scenen som var hans store kjærlighet og som ble mediet for hans store suksesser.
Johan Heide
Johan Heide var en orgelbygger som virket i Danmark og Slesvig i 1600-tallets første halvdel.
I august 1615 var Heide på Frederiksborg slott hvor han skulle overvære kongens ankomst. Man antar derfor at han på dette tidspunktet har vært i lære hos kongens faste orgelbygger, Nicolaus Maass.
Ivor Novello
Karriere
Under annen verdenskrig ble han dømt for illegal bruk av rasjonert bensin og kortvarig fengslet. Dette fallet fra luksuslivet han hadde levet til da gikk sterkt inn på ham, og han ble aldri den samme mannen etter løslatelsen. Han fortsatte likevel å opptre på scenen frem til sin plutselige død i London den 6. mars 1951.
Johan Heide
Heide kan også ha vært elev av Johan Lorentz d.e. i Flensborg og fortsatt dennes virksomhet her. De to orgelbyggerne er flere ganger blitt blandet sammen av kunsthistorikere. I 1631, er han vitne sammen med hustruen, Wiebke, i Flensborg, og omtales som Hans Orgelmacher oder Heide.
Ivor Novello
Karriere
Novello var homoseksuell, og var velkjent for noen av sine mer glamorøse homoseksuelle affærer. Gjennom 35 år var han skuespilleren Bobbie Andrews' elsker og han hadde en affære med poeten og forfatteren Siegfried Sassoon. Det ble påstått av W. Somerset Maugham at Winston Churchill hadde betrodd ham å en gang ha vært i seng med Novello.
Johan Heide
I begynnelsen hadde Heide vesentlig mindre arbeider, men i 1620 bygget han et stort orgel i Husum. I 1630 dukker han opp i Tønder, hvor han utvider og forbedrer Mathias Mahns renessanseorgel fra 1596. Kort tid etter fikk Heide leveransen av et orgel til Ribe domkirke, hvilket skulle bli hans hovedverk. I 1636 treffes han i Vejle, hvor han fikk i oppdrag å bygge et nytt orgel til den krigsødelagte kirken.
Ivor Novello
Karriere
Ivor Novello Award er en musikkpris oppkalt etter Novello som utdeles årlig av musikkindustrien. The Ivor Novello Appreciation Bureau er en organisasjon som arbeider for å holde minnet om Novello levende. I 2005 ble Strand Theatre i London omdøpt til Novello Theatre.
Novello ble portrettert i Robert Altmans film Gosford Park (2001) av Jeremy Northam og flere av hans sanger ble brukt i filmen, bl.a. sangen The Land of Might-Have-Been.
Tormentor
Bandmedlemmene gikk hver til sitt i 1991, kom så sammen igjen i 1999, men har igjen tatt en pause. Deres vokalist, Attila Csihar, er for tiden vokalist i det norske black metal bandet Mayhem.
Zé Marco de Melo
Zé Marco de Melo (født 19. mars 1971) er en brasiliansk sandvolleyballspiller.
Han representerte Brasil under Sommer-OL 2000 i Sydney, hvor han tok sølv.
Botswana under OL
Botswana deltok første gang i olympiske leker under Sommer-OL 1980 i Moskva, og har deltatt i samtlige sommerleker siden. De har aldri deltatt i vinterlekene. Nijel Amos tok Botswanas første medalje da han vant sølv på 800 meter i Sommer-OL 2012 i London.
Kim S. Falck-Jørgensen
Kim Sigurd Falck-Jørgensen (født 10. november 1983 i Stavanger) er en norsk skuespiller og regissør.
Han har en bachelor innen skuespill fra Statens Teaterhøgskole og master i filmregi fra New York University Tisch Asia. Han har jobbet som skuespiller ved Rogaland Teater, som skuespiller og regissør ved Nationaltheatret, og har medvirket i flere filmer og TV-serier.
Folkways Records
Folkways Records er et amerikansk plateselskap som gir ut folkemusikk fra hele verden og verdensmusikk. Det eies av Smithsonian Institution.
Selskapet ble grunnlagt i New York i 1948 av Moses Asch og Marian Distler. Formålet var å dokumentere og utgi lyd fra hele verden, et mål Asch allerede hadde forfulgt med tidligere selskaper. Fra 1948 frem til Asch' død i 1986 ga selskapet ut 2 168 album. Utgivelsene er svært varierte, hovedsakelig musikk og særlig tradisjonell musikk fra hele verden, men også spoken word, poesi, undervising på ulike språk og feltopptak av ulike samfunn, personer og naturlyder. Selskapet sto også for tidlige utgivelser av artister som sto i sentrum av den amerikanske folk music revival på 1950- og 60-tallet, for eksempel Woody Guthrie, Pete Seeger og Leadbelly. Folkways øvde stor innflytelse på popmusikken (innbefattet folk, rock og andre sjangre) gjennom sine utgivelser av old-time music, det vil si amerikansk folkemusikk fra begynnelsen av den tyvende århundre. Anthology of American Folk Music kom på Folkways. Samlingen består av innspillinger fra 1920- og 1930-tallet.
Selskapet ble i stor grad drevet av Asch på egen hånd. Etter hans død i 1986 mottok Smithsonian Institution alle opptakene og arkivene. I tråd med Asch' tankegang er fortsatt samtlige 2 168 album tilgjengelige. Smithsonian har utvidet samlingen med flere andre plateselskaper og står for mer enn 300 nye utgivelser.
Irland under EM i friidrett innendørs 2019
Irland deltok under EM i friidrett innendørs 2019 fra 1. til 3. mars 2019 i Emirates Arena i Glasgow i Skottland og kom på 22. plass i medaljestatistikken.
.gh
Eksterne lenker
Toppdomän
Lam Ching Ying
Lam Ching-ying (født 27. desember 1952 i Hongkong, død 8. november 1997 i Hongkong) var en kinesisk filmskuespiller som opptrådte i flere actionfilmer. Han ble fremfor alt kjent for roller der han var en vampyr jagende taoist-prest. Denne rollefiguren skulle bli hans varemerke.
Referanser
<References/>
Fedora (hatt)
Fedora er en type hatt. Den lages i myk filt, ofte av kaninhår. Den brukes hovedsakelig av menn, men det finnes også modeller for kvinner. Fedora kalles i Frankrike gjerne Borsalino etter den hattemakeren som tilvirket den på 1800-tallet. En variant blir gjerne kalt trilby og kan ha en litt smalere brem.
Fedorahatten karakteriseres av en relativt bred brem, en brem som som regel brettes ned foran. Pullen på en fedorahatt vil også være slått inn på begge sider foran.
Navnet fedora kommer fra en skuespill fra 1882 av Victorien Sardou, der hovedpersonen het Fédora og brukte en hatt av denne typen.
Foxhall Parker Keene
Foxhall Parker Keene (født 18. desember 1867 i San Francisco, California, død 25. september 1941) var en amerikansk polospiller som deltok i OL 1900 i Paris.
Fedora (hatt)
Fedorahatten ble skapt rundt 1920, og ble raskt populær. På 1940-tallet inntok fedorahatten filmindustrien i Hollywood, og ble et typisk kjennetegn på detektiver, mafia og andre «tøffinger» i populærkulturen. Al Capone, Indiana Jones og Fantomet er tre kjente brukere av fedorahatter. Fedora er også hatten Michael Jackson har brukt under fremføringer av låten Billie Jean.
Foxhall Parker Keene
Keene ble olympisk mester i polo under OL 1900 i Paris. Han var med på laget Foxhunters Hurlingham som vant poloturneringen. Laget besto av spillere fra både Storbritannia og USA. De andre på laget var John Beresford, Denis St. George Daly, og Alfred Rawinson fra Storbritannia og Frank Mackay fra USA.
Fedora (hatt)
Borsalino er en kjent italiensk produsent.
Foxhall Parker Keene
Foxhunters Hurlingham vant alle sine tre kamper og de beseiret BLO Polo Club Rugby med 3 – 1 i finalen, dette laget var også sammensatt av polospillere fra både Storbritannia og USA.
«Medusas flåte»
«Medusas flåte» (fransk:Le Radeau de la Méduse) er et maleri av den franske kunstneren Théodore Géricault. Maleriet skildrer de overlevende fra vraket av den franske fregatten «Medusa» (fransk La Méduse), i Atlanterhavet utenfor kysten av Senegal i 1816.
Felipe Montoya
Felipe Montoya (født 30. august 1990) er en spansk kunstløper.
Han representerte Spania i Vinter-OL 2018 i Pyeongchang, hvor han ble nummer 29 i singel.
«Medusas flåte»
Tragedien har blitt fremstilt av flere kunstnere og Géricaults utgave er den mest kjente. Maleriet henger i Louvre.
Nokia N82
Nokia N82 er en mobil fra Nokia som kom i handel 2007/2008. Mobilen har et 5 megapixel kamera innebygd. Den har også A-GPS og Wi-Fi.
Anne-Marie av Hellas
Anne-Marie av Hellas (født Anne-Marie Dagmar Ingrid av Danmark; 30. august 1946) var dronning av Hellas fra 1964 til 1973. Hun er yngste datter av kong Frederik IX av Danmark og dronning Ingrid av Danmark. Hun er søster av dronning Margrethe II av Danmark og prinsesse Benedikte av Danmark.
Hun var gift med kong Konstantin II av Hellas, som ble avsatt etter folkeavstemning i 1974. Hennes tittel «hellenernes dronning» er ikke lenger anerkjent i Hellas, som følge av den republikanske greske konstitusjonen. I 2013 flyttet kongeparet tilbake til Hellas.
Hun er ridder av Elefantordenen og er tildelt Dannebrogordenen.
Politiske institusjoner i Berlin
Berlin er en av Tysklands 16 delstater og dessuten landets hovedstad.
Presidenten
Tysklands president har sin offisielle residens i Schloss Bellevue i Großer Tiergarten i det sentrale Berlin. Hans sekretariat kalt Bundespräsidialamt, holder til i en ny bygning rett ved siden av.
Den føderale regjeringen
Tysklands føderale regjering har sete i Berlin og ledes av Forbundskansleren. Kanzleramt er kanslerens kontor og ligger i Spreebogenpark rett ved siden av Riksdagen. Bygningen Kanzleramt ble innviet i 2001 og er ett av verdens største regjeringshovedkvarterer.
De fleste ministeriene ligger i Berlin, men enkelte har fremdeles sitt hovedsete i Bonn. De ministeriene som har hovedsete i Bonn har også et annetsete i Berlin. Vesentlige deler av statsbyråkratiet holder også til i Bonn.
Forbundsdagen
Forbundsdagen som er Tysklands folkevalgte nasjonalforsamling, flyttet i 1999 inn i Riksdagsbygningen i Berlin. Riksdagsbygningen ligger i likhet med Kanzleramt i Spreebogenpark ved elven Spree midt i Berlin, og ikke langt fra Brandenburger Tor.
Ved siden av Riksdagsbygningen er det oppført to moderne bygninger: Paul-Löbe-Haus og Marie-Elisabeth-Lüders-Haus. De ligger på hver sin side av Spree, og er forbundet med bro over elven. Sammen med Kanzleramt utgjør de et langstrakt kvartal kalt Band des Bundes. Bygningene huser bl.a. kontorer for parlamentarikerne.
Forbundsrådet
Forbundsrådet har fra 1867 vært navnet på den institusjonen hvor delstatene er representert på føderalt nivå. Det består av medlemmer utnevnt av alle delstatsregjeringene og har vetorett i enkelte lovsaker. Forbundsrådet holder til i Preußisches Herrenhaus i Leipziger Straße, den tidligere bygningen for det prøyssiske overhuset.
Berlins parlament
Berlins parlament ble et etablert i 1920 og holder til i bygningen til den tidligere prøyssiske landdagen.
Berlins senat
Berlins senat er bystaten Berlins regjering, og består av åtte senatorer i tillegg til den regjerende borgermesteren, som leder regjeringen. Berlins senat holder til i Rotes Rathaus. Under den kalde krigen holdt det til i Rathaus Schöneberg i Vest-Berlin.
Taastrup
Taastrup eller Tåstrup er en drabantby til København, beliggende i Høje-Taastrup kommune øst for landsbyen Høje Taastrup, som nå er vokst sammen med Taastrup.
Byen Taastrup har 32.260 innbyggere (2010). Byen Taastrup er vokst opp rundt Taastrup jernbanestasjon, hvorved de opprinnelige landsbyene Valby (ofte kalt Taastrup-Valby for å unngå forveksling) og Klovtofte er vokset sammen. I mange år etter stasjonens anleggelse i 1847 ble den kalt Køgevejens jernbanestasjon, da den ligger nær den gamle landeveien Køgevej.
Detailhandelen ligger nesten utelukkende langs Taastrup Hovedgade (inntil 1. januar 2006 en del av Køgevej) og i Taastrup Stationscenter. Det er andre kjøpesentre i byen, som Rønnevangscentret og Blåkildecentret.
«Området Taastrup» strekker sig omtrent nord-syd langs Taastrup Hovedgade fra Klovtoftekrydset (krysset mellom Roskildevej og Taastrup Hovedgade) til Ishøj Stationsvej og omfatter to sogn: Taastrup Nykirke og Rønnevang. I alt har Taastrup + den dermed sammenhengende bebyggelse over 32.000 innbyggere (2009) inklusive 14 personer i tilstøtende bebyggelse i Ishøj Kommune.
Høje-Taastrup kommunes borgmester var i perioden 1. januar 2006 – 31. desember 2013 Michael Ziegler.
Navn
Navnet Taastrup, også stavet for eksempel Tostrup (Resens Atlas), har historisk vært knyttet til det nåværende Høje Taastrup og det området, Høje-Taastrup Sogn opprinnelig dekket. En ny bydel i den sydlige del av Høje-Taastrup kommune har fået navnet Torstorp, som etymologisk skal bety det samme som Taastrup.
Navnet Tåstrup er dog i det 12. århundre kjent som Thorstenstorp og kommer av navnet Thorsten og torp.
Den offisielle rettskrivningen anbefaler å stave byens navn med Å, men Aa er sannsynligvis også tillatt, selv om Tåstrup ikke er nevnt spesifikt i den danske Retskrivningsordbogen. Kommunen har besluttet å gå tilbake til den gamle stavemåten Taastrup, hvilket DSB, Vejdirektoratet og Bane Danmark etterhvert har aksepteret aa. Se: Ålborg: Stavemåde Å/Aa.
Diana Norman
Diana Norman (født 25. august 1933, død 27. januar 2011) var en britisk forfatter og journalist som skrev historiske romaner og sakprosa. Under forfatternavnet Ariana Franklin skrev hun en rekke romaner om den fiktive patologen Adelia Aguilar fra middelalderen. Diana Norman var gift med filmkritikeren Barry Norman.
Norman bodde i Hertfordshire, England sammen med sin ektemann Barry Norman som hun hadde to døtre med. Etter å ha arbeidet som journalist i lokale aviser i Devon og London ble hun i en alder av tyve år den yngste journalist i det som en gang var Fleet Street, Londons klassiske avisgate. Ved siden av sitt forfatterskap arbeidet Diana Norman som frilansjournalist.
Hun skrev historiske romaner, sakprosa og biografier.
Dippoldiswalde
Dippoldiswalde er en større kretsby i Landkreis Sächsische Schweiz-Osterzgebirge i Direktionsbezirk Dresden i Fristaten Sachsen. Byen har 10 272 innbyggere (31. mai 2010).
Dippoldiswalde var hovedsete i Kreis Dippoldiswalde fra 1952 til 1990, og i Landkreis Dippoldiswalde fra 1990 til 1994. Fra 1. august 1994 frem til 1. august 2008 var den kretshovedstad i Weißeritzkreis, og siden 1. august 2008 i Landkreis Sächsische Schweiz-Osterzgebirge.
Bystruktur
I tillegg til bykjernen, omfatter bykommunen Dippoldiswalde 11 andre bydeler, som har vært selvstendige kommuner (ordnet kronologisk etter kommunesammenslåinger):
1 Innlemmet i Ulberndorf 1950. Innlemmet i Dippoldiswalde som en del av Ulberndorf i 1973 2 Innlemmet i Oberhäslich 1950. Innlemmet i Dippoldiswalde som en del av Oberhäslich i 1994 3 Innlemmet i Seifersdorf i 1921. Innlemmet i Dippoldiswalde som en del av Seifersdorf i 2003
Historie
Ifølge legenden går opprinnelsen til byen Dippoldiswalde tilbake til en eneboer ved navn Dippold, som sies å ha bodd på Dippoldiswaldheden. Denne eremitten skal ha grunnlagt byen. Bak denne legenden skjuler det seg det faktum at den første såkalte lokatoren (forpakteren) av stedet hadde navnet Diepold. Dippoldiswalde ble sannsynligvis grunnlagt som en landsby – en landlig bosetning i skogen (Waldhufendorf), under ledelse av borg-grevskapet av Dohna i tidsrommet 1160–1170. Stedets første mer dokumenterte innbygger blir omtalt den 11. juni 1218 som en prest ved navn Johannes sacerdos de Dipoldiswale i et dokument til biskopen av Meißen.
I året 1266 var Dippoldiswalde en eiendom tilhørende Markgreven Heinrich den edle fra grevskapet Wettin. Som borger av Dippoldiswalde forteller hans diplom at han under en tvist ble anbefalt å levere mineraler fra en gruve til borgere av Freiberg. Diplomet forteller likevel ikke hvor gruvene befinner seg, og er derfor i seg selv ikke noe bevis på sølvgruver i Dippoldiswalde i 1266.
På denne tiden fantes to representative steinkirker i Dippoldiswalde: En Mariakirke fra omkring 1200 i nærheten av byens marked og den litt yngre St Nikolai-kirken i Weißeritzaue. Av Mariakirken, som i middelalderen muligens stod under Laurentiuskirkens beskyttelse, er det vestlige tårnet bevart. Tårnet ble bygd omkring 1220, i en senromansk/tidlig gotisk stil. Nikolaikirken ble bygd på en basilika uten tårn i tidsrommet 1230–1240 og er fortsatt bevart intakt.
Under arbeidet med å sanere og sikre Alterberggruvens anlegg, ble det i området ved de sørlige malmforekomstene og langs Dresdner Straße avdekket fylte sølvgruver fra senmiddelalderen, som var i drift i 1220, og muligens allerede i 1200. Det ble oppdaget tre bygninger i sjakten, dreide skåler, taurester, keramikk-skår og knokler, som stammer fra 1200-tallet. Det ble også oppdaget en haspe av tre som stammet fra en av gruvene, og som ble plassert der i 1185.
Nabla
Nabla kan referere til
Dippoldiswalde
Historie
De sølvgruvene som er oppdaget, ble stengt på midten av 1200-tallet. Gruvedriften ble likevel videreført i eller ved Dippoldiswalde. I året 1300 ble sølv-tiende betalt av Friedrich Clem, den uekte sønnen av Markgreven Heinrich den edle, til Klosteret Nimbschen i nærheten av Grimma, hvor sølvgruvene i Dippoldiswalde for første gang omtales eksplisitt.
Etter den dohnaiske feide ble Markgreve Wilhelm I i 1401 besitter av Dippoldiswalde, som siden 1366 hadde vært i hendene på Wettinerne innenfor grevskapet i Dohna. På dette tidspunkt fantes det fortsatt gruvedrift ved Dippoldiswalde, om enn i en mindre skala, noe som bekreftes av myntmester-regninger i perioden 1401–1405. I begynnelsen av 1470-årene fikk gruvene, under sin andre periode med drift, et nytt oppsving.
I 1541 ble reformasjonen gjennomført. I 1632 ble byen påført store skader under tredveårskrigen. Som standplass for en markgreveborg fikk Dippoldiswalde tidlig funksjoner som amt, og ble et forvaltnings-, handels- og maktsentrum for de omkringliggende stedene. Som følge av dette ble byen i 1874 sete for det nye Amtshauptmannschaft Dippoldiswalde i kongeriket Sachsen.
I 1949 ble byen innlemmet i Den tyske demokratiske republikk (DDR). I perioden 1939–1952 var byen Dippoldiswalde sete i Landkreis Dippoldiswalde, og fra 1952 frem til DDRs oppløsning i 1990 sete i Kreis Dippoldiswalde.
Navneformer
Byen Dippoldiswalde har hatt følgende navneformer siden året 1218:
Administrativ tilhørighet
Byen Dippoldiswalde har vært underlagt følgende forvaltningsenheter siden året 1569:
Befolkningsutvikling
Folketallet i Dippoldiswalde (fra 1998 per 31.12., bortsett fra 3. oktober i 1990)
Konstantine Kupatadze
Konstantine Kupatadze (født 28. april 1983) er en georgisk bokser.
Han representerte Georgia under Sommer-OL 2004 i Athen, der han ble utslått i andre runde.
Odd Fossum
Odd Jahrmann Fossum (født 15. desember 1905, død 23. juli 1958) var en norsk fagforeningsmann. Han var kommissarisk leder for den delen av LO som ble kontrollert av Nasjonal Samling (NS) under andre verdenskrig. Han ble avsatt i mars 1945 på grunn av alkoholproblemer. Han ble erstattet av Kåre Rein.
Fossum kom opprinnelig fra det venstreorienterte Hedmark-miljøet innen NS, og hadde meldt seg ut av partiet i 1936 da dette miljøet ble utmanøvrert av mer kapitalvennlige krefter. Han meldte seg ikke inn igjen før i september 1940. Her tilhørte han det arbeidervennlige og til dels erklært sosialistiske miljøet rundt Birger Meidell og Odd Melsom, og i rettsoppgjøret etter krigen ble Fossum beskrevet som en som hadde «en ærlig interesse for arbeidernes ve og vel». I 1949 ble han idømt 7 års tvangsarbeid.
Mikhail Biarnadski
Mikhail Biarnadski (født 10. januar 1977) er en belarusisk bokser.
Han representerte Belarus under Sommer-OL 2004 i Athen, der han ble utslått i andre runde.
Henri Hérouin
Henri Hérouin (født 19. februar 1876 i Couilly-Pont-aux-Dames, død ukjent) var en fransk sportsutøver som konkurrerte i bueskyting og deltok under OL 1900 i Paris.
Hérouin ble olympisk mester bueskyting under OL 1900 i Paris. Han vant konkurransen 50 meter Au Cordon Doré foran Hubert Van Innis fra Belgia.
Ingvard Havnen
Ingvard Martin Havnen (født 26. juli 1951 i Rosendal i Kvinnherad) er en norsk tidligere diplomat og ambassadør. Han var Norges ambassadør til Danmark fra 2012 til 2017.
Havnen har vært ekspedisjonssjef og leder for internasjonal avdeling ved Statsministerens kontor, ambassadør i Canada (2000-2005) og pressetalsmann i Utenriksdepartementet 1992-2000. Mellom 1998 og 2000 var han også leder for utenriksministerens sekretariat.
Havnen er utdannet cand.polit. med hovedfag i statsvitenskap (1979) fra Universitetet i Oslo. I studietida arbeidet han som journalist, blant annet i NRK. Han var stipendiat i NRK Radio i 1979–1980, og deretter frilans skøytekommentator fram til 2000. Han begynte i Utenriksdepartementet i 1980. Mellom 1988 og 1990 var han reporter i utenriksavdelingen i NRK.